GALERIE FOTO Avocatul Jacobs explică de ce Sharapova și Halep au primit inițial suspendări uriașe: banii sunt o parte din motiv
Howard Jacobs a obținut rezultate impresionante în cazurile Mariei Sharapova și Simonei Halep.
Renumitul avocat american specializat în sport și dopaj, Howard Jacobs a explicat de ce două dintre cele mai faimoase cliente pe care le-a avut, Maria Sharapova și Simona Halep au primit, inițial, suspendări semnificative, ca ulterior acestea să fie reduse.
Sharapova a stat departe de lumea tenisului 15 luni, văzându-și suspendarea diminuată cu nouă luni, în timp ce Halep s-a bucurat să audă că TAS i-a scurtat pedeapsa de la patru ani la nouă luni.
Howard Jacobs a făcut parte din echipa de avocați a Simonei Halep care a obținut reducerea suspendării cu 90%
Întrebat de ce consideră că multe suspendări impuse în tenis ajung să fie tăiate, americanul Howard Jacobs a explicat, zicând: "E o întrebare bună. O problemă pe care am semnalat-o în apelul TAS din cazul Sharapovei, iar, între timp, nimic nu s-a schimbat. Nu știu dacă din cauza alcătuirii tribunalelor tenisul a fost, istoric, judecat foarte dur.
Există un obicei prin care TAS reduce sancțiunile în cazurile tenismenilor. Nu în fiecare situație, dar în multe dintre ele. Nu știu de ce. Poate că jucătorii de tenis, spre deosebire de alte sporturi olimpice, își permit să se apere, așa că tribunalele cred că e o luptă mai corectă," a spus Howard Jacobs, într-un interviu acordat Sports Illustrated.
Simona Halep va reveni în circuitul WTA după o pauză de un an și jumătate. Primul meci îl va juca în cadrul turneului WTA 1000 de la Miami, în săptămâna 17-23 martie.
Urmăriți SPORT.RO și pe Google News